ญี่ปุ่นประกาศให้เปิด "คาสิโน" ได้อย่างถูกกฎหมายในประเทศ!! - FINNOMENA
สภาญี่ปุ่นผ่านร่างกฎหมายอนุญาตให้เปิดคาสิโนได้อย่างถูกกฎหมาย คาดวัดจากจำนวนนักท่องเที่ยวจีนที่กำลังพีคอยู่ขณะนี้ หากเปิดคาสิโนจะทำให้ญี่ปุ่นมีรายได้ต่อปีอย่างต่ำ 4 หมื่นล้านดอลลาร์
15 ธ.ค. 2559

สภาญี่ปุ่นผ่านร่างกฎหมายอนุญาตให้เปิดคาสิโนได้อย่างถูกกฎหมาย คาดวัดจากจำนวนนักท่องเที่ยวจีนที่กำลังพีคอยู่ขณะนี้ หากเปิดคาสิโนจะทำให้ญี่ปุ่นมีรายได้ต่อปีอย่างต่ำ 4 หมื่นล้านดอลลาร์
ทั้งนี้ถือเป็นส่วนหนึ่งของยุทธศาสตร์ นโยบายอาเบะโนมิกส์ ในการเพิ่มช่องทางการเติบโตทางเศรษฐกิจให้กว้างขึ้น จากการลดลงในการแข่งขันในอุตสาหกรรมอื่น ๆ
โดยคาดหวังดึงชาวต่างชาติให้เข้ามาท่องเที่ยวในญี่ปุ่นเพิ่มเป็น 2 เท่าตัว และตั้งเป้าว่าหากเปิดคาสิโน ยอดนักท่องเที่ยวจากต่างแดนจะต้องพุ่งทะลุ 20 ล้านคน
ซึ่งหลังจากกฎหมายนี้ผ่าน ก็มีนักลงทุนต่างชาติจำนวนมากให้ความสนใจที่จะมาลงทุนพัฒนาสร้างรีสอร์ทคาสิโนในญี่ปุ่น เนื่องจากกฎหมายนี้จะเป็นการปูทางไปสู่การพัฒนารีสอร์ทคาสิโน
ด้านนักวิเคราะห์คาดว่า หากญี่ปุ่นเริ่มเปิดให้นักลงทุนต่างชาติเข้ามาร่วมลงทุนทำรีสอร์ทคาสิโน ด้วยศักยภาพของตลาดญี่ปุ่น จะสามารถผลักดันให้ญี่ปุ่นมีแหล่งคาสิโนที่ใหญ่อันดับสองของเอเชีย รองจากมาเก๊าได้ไม่ยากเลย
แต่ทั้งนี้ญี่ปุ่นคาดการณ์ว่า น่าจะยังไม่สามารถเปิดคาสิโนในญี่ปุ่นได้ในเร็วๆ นี้ เนื่องจากจะต้องมีการกำหนดกฎเกณฑ์สำหรับการเปิดคาสิโนให้ชัดเจนเสียก่อน
ที่มา : http://www.nytimes.com/2016/12/14/business/japan-legalize-casino-gambling.html?_r=1
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: